Kerteminde: En høstkoncert med indbudte gæster holdes søndag 6. oktober af Kertemindekoret. Det sker kl. 15 på Kerteminde Byskole.
- Der er lagt op til en alsidig og spændende koncert med indslag fra tre kor, dans og fællessang. Repertoiret vil være en blandet buket af høstsange, danske og udenlandske sange og nye og kendte sange.
Sådan fortælles det i en pressemeddelelse.
Medvirkende er Fynbokoret under ledelse af Torben Nikolajsen og med Flemming Hansen ved klaveret, og Odense Musikskoles Spirekor under ledelse af Maria Hørup vil synge sammen med Kertemindekoret.
- Musik og Kulturskolens dansehold vil danse for os. Kertemindekoret er under ledelse af dirigent Maria Hørup vil sammen med Fynbokoret synge to sange. Det er "Atlantis" og "Den allersidste dans", og publikum har mulighed for at synge med på fællessangene.
Entré: 30 kroner for voksne. Børn gratis.
- Kom og vær med til en spændende og munter eftermiddag i Festsalen på Kerteminde Byskole i Nørregade 21, lyder opfordringen. /SH